stanford-oval/wikipedia huggingface dataset:
สหัส บัณฑิตกุล

| สหัส บัณฑิตกุล ม> ว.ม., ต.ช. |
| --- | --- |

รองนายกรัฐมนตรี
ดำรงตำแหน่ง 6 กุมภาพันธ์ พ.ศ. 2551 – 16 กันยายน พ.ศ. 2551
นายกรัฐมนตรี: นายสมัคร สุนทรเวช
ก่อนหน้า: หม่อมราชวงศ์ปรีดิยาธร เทวกุล โฆสิต ปั้นเปี่ยมรัษฎ์ ไพบูลย์ วัฒนศิริธรรม สนธิ บุญยรัตกลิน
ถัดไป: ชวลิต ยงใจยุทธ สมพงษ์ อมรวิวัฒน์ ชวรัตน์ ชาญวีรกูล สนั่น ขจรประศาสน์ โอฬาร ไชยประวัติ
รองผู้ว่าราชการกรุงเทพมหานคร
ดำรงตำแหน่ง 25 กรกฎาคม พ.ศ. 2543 – 29 สิงหาคม พ.ศ. 2547
 
ข้อมูลส่วนบุคคล
เกิด: 10 สิงหาคม พ.ศ. 2493 (74 ปี) กรุงเทพ ประเทศไทย
ศาสนา: พุทธ

สหัส บัณฑิตกุล อดีตรองนายกรัฐมนตรี ในรัฐบาลของนายสมัคร สุนทรเวช อดีตรองผู้ว่าราชการกรุงเทพมหานคร และอดีตรองผู้ว่าการการรถไฟแห่งประเทศไทย
ประวัติ

สหัส บัณฑิตกุล หรือ ดร.สหัส บัณฑิตกุล เกิดเมื่อวันที่ 10 สิงหาคม พ.ศ. 2493 ที่กรุงเทพมหานคร จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาปริญญาตรี และปริญญาโท วิศวกรรมเครื่องกล จากจุฬาลงกรณ์มหาวิทยาลัย (ปริญญาตรีรุ่นเดียวกับนายธีรพล นพรัมภา) ระดับปริญญาโท ใบที่สอง สาขาบริหารธุรกิจ จากมหาวิทยาลัยลีดส์ ประเทศอังกฤษ และระดับปริญญาเอก ด้านวิศวกรรมศาสตร์ จากมหาวิทยาลัยมิชิแกน ประเทศสหรัฐอเมริกา นอกจากนี้ยังเข้ารับการศึกษาประกาศนียบัตรชั้นสูง จากสถาบันพระปกเกล้า และหลักสูตรของวิทยาลัยป้องกันราชอาณาจักร (วปอ.)
การทำงาน

ดร.สหัส บัณฑิตกุล เริ่มรับราชการเป็นอาจารย์ประจำ คณะวิศวกรรมศาสตร์ จุฬาลงกรณ์มหาวิทยาลัย ในปี พ.ศ. 2514- พ.ศ. 2516 แล้วจึงย้ายมาทำงานเป็นวิศวกร สังกัดการรถไฟแห่งประเทศไทย ในปี พ.ศ. 2521 จนกระทั่งปี พ.ศ. 2532 ได้กลับมาเป็นอาจารย์ประจำ สถาบันบัณฑิตพัฒนบริหารศาสตร์ แล้วลาออกไปทำงานในบริษัทเอกชนระหว่างปี พ.ศ. 2534- พ.ศ. 2542
หลังจากที่นายสมัคร สุนทรเวช ได้รับเลือกตั้งเป็นผู้ว่าราชการกรุงเทพมหานคร ทำให้มีชื่อของนายสหัส บัณฑิตกุล เข้ามาเป็นรองผู้ว่าราชการกรุงเทพมหานคร ฝ่ายโยธา ต่อมาในการจัดตั้งรัฐบาลของพรรคพลังประชาชน โดยมีนายสมัคร สุนทรเวช เป็นนายกรัฐมนตรี ทำให้นายสหัส บัณฑิตกุล ได้รับตำแหน่ง รองนายกรัฐมนตรี ในฐานะคนสนิทของนายสมัคร สุนทรเวช และเป็นญาติห่างๆ กับคุณหญิงสุรัตน์ สุนทรเวช ซึ่งนายสหัส บัณฑิตกุล ได้ลาออกจากตำแหน่งในเวลาต่อมา
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
วุฒิเลิศ แห่ล้อม

| พระคุณเจ้ายอแซฟ วุฒิเลิศ แห่ล้อม |
| --- | --- |

มุขนายกมิสซังเชียงราย
อยู่ในวาระ
เริ่มดำรงตำแหน่ง  25 เมษายน ค.ศ. 2561
ก่อนหน้า: สถาปนาตำแหน่ง
 
ข้อมูลส่วนบุคคล
เกิด: 17 ธันวาคม พ.ศ. 2494 (72 ปี) ลำไทร ปทุมธานี
เชื้อชาติ: ไทย
ศาสนา: คริสต์นิกายโรมันคาทอลิก
บุพการี: เปโตร บุญมี แห่ล้อม (บิดา) เชลีนา สาคร แห่ล้อม (มารดา)
ที่อยู่อาศัย: สำนักมิสซังเชียงราย

พระคุณเจ้ายอแซฟ วุฒิเลิศ แห่ล้อม เป็นมุขนายกประจำเขตมิสซังเชียงรายท่านแรกและท่านปัจจุบัน ได้รับแต่งตั้งเมื่อวันที่ 25 เมษายน พ.ศ. 2561 และได้รับการประกอบพิธีอภิเษกโดยพระคาร์ดินัลไมเคิล มีชัย กิจบุญชู ณ หอประชุมมหาวิทยาลัยราชภัฏเชียงราย เมื่อวันที่ 7 กรกฎาคม พ.ศ. 2561
ศึกประหยัดแดนกิมจิ

ศึกประหยัดแดนกิมจิ หรือ Happy Factoryเป็นรายการวาไรตี้จากสถานีโทรทัศน์ MBC โดยที่จะให้เหล่าคนดังใช้ชีวิตด้วยเงิน10,000
วอนเป็นเวลา 1 สัปดาห์ใครเหลือเงินมากกว่าก็จะเป็นผู้ชนะ
สะพานพระจุลจอมเกล้า

สะพานจุลจอมเกล้าในปัจจุบัน
สะพานจุลจอมเกล้าหลังจากทหารฝ่ายสัมพันธมิตรทิ้งระเบิด
สะพานพระจุลจอมเกล้า หรือสะพานสุราษฎร์ธานี เป็นสะพานสำคัญที่สุดในเส้นทางสายใต้ เป็นสะพานที่สร้างข้ามแม่น้ำตาปี จังหวัดสุราษฎร์ธานี ประกอบด้วยสะพานเหล็ก 3 ช่วง รวมความยาวของสะพานทั้งสิ้น 200 เมตร เปิดการเดินรถได้เมื่อวันที่ 16 กุมภาพันธ์ 2496 เป็นสะพานรถไฟและรถยนต์ ภายหลังสร้างสะพานรถยนต์ขึ้นใหม่จึงใช้งานเป็นสะพานรถไฟเต็มรูปแบบ
แหล่งข้อมูลอื่น

http://portal.rotfaithai.com/modules.php?name=Forums&file=viewtopic&t=2518&start=199
http://portal.rotfaithai.com/modules.php?name=Forums&file=viewtopic&t=3481&start=209
| สะพานข้ามแม่น้ำตาปีในปัจจุบัน |
| --- | --- | --- | --- |
| เหนือน้ำ สะพานข้ามแม่น้ำตาปี ทางหลวงแผ่นดินหมายเลข 401  | สะพานพระจุลจอมเกล้า  | ท้ายน้ำ สะพานข้ามแม่น้ำตาปี ทางหลวงแผ่นดินหมายเลข 417  |  |
สายชายฝั่งทะเลตะวันตก (ประเทศมาเลเซีย)

| สายชายฝั่งทะเลตะวันตก |
| --- | --- |
ทางสายชายฝั่งทะเลตะวันตกที่ศูนย์ซ่อมบำรุงบาตูกาจะฮ์
ข้อมูลทั่วไป
ชื่อลำลอง:   Landasan keretapi Pantai Barat  (มลายู)  西海岸鐵路線  (จีน) 
สถานะ: เปิดให้บริการ
เจ้าของ: การรถไฟมาลายา
ที่ตั้ง: มาเลเซียตะวันตก
ปลายทาง: ปาดังเบซาร์ จุดผ่านรถไฟวุดแลนด์
เชื่อมต่อจาก: สายแยกปาดังเบซาร์
จำนวนสถานี: 121
การดำเนินงาน
รูปแบบ:   Higher-speed rail  รถไฟระหว่างเมือง  รถไฟชานเมือง  รถไฟสินค้า 
เส้นทาง:   รถไฟระหว่างเมืองของเคทีเอ็ม  รถไฟชานเมืองเคทีเอ็ม  เคทีเอ็ม อีทีเอส  เคทีเอ็ม คาร์โก 
ผู้ดำเนินงาน: การรถไฟมาลายา
ศูนย์ซ่อมบำรุง:   ปาดังเบซาร์  บูกิต เมอร์ตาจัม  บูกิต เต็งกาห์  บาตูกาจะฮ์  ราวัง  เซนตุล  เซอเริมบัน  กลัง 
ประวัติ
เปิดเมื่อ: 1 มิถุนายน ค.ศ. 1885 (1885-06-01)
แล้วเสร็จ: 17 กันยายน ค.ศ. 1923 (1923-09-17)
ปิดเมื่อ: 1 กรกฎาคม ค.ศ. 2011 (2011-07-01) (วุดแลนด์–ตันจงปาการ์)
ข้อมูลทางเทคนิค
ระยะทาง: 1,151 กิโลเมตร (715 ไมล์)
จำนวนทางวิ่ง: 1 หรือ 2
รางกว้าง: 1,000 mm (3 ft 3 3⁄8 in) มีเตอร์เกจ
ระบบจ่ายไฟ: 25 kV 50 Hz AC เหนือหัว (ปาดังเบซาร์ – เกอมัส)
สถานีรถไฟบัตเตอร์เวอร์ธ รัฐปีนัง
สายชายฝั่งทะเลตะวันตก (อังกฤษ: West Coast Line) เป็นสายรถไฟในประเทศมาเลเซีย ดำเนินการโดยเกอเรตาปีตานะฮ์เมอลายู (เคทีเอ็ม) เริ่มต้นจากสถานีรถไฟปาดังเบซาร์ ตำบลปาดังเบซาร์ บนพรมแดนไทย–มาเลเซีย รัฐปะลิส ไปสิ้นสุดปลายทางที่จุดผ่านรถไฟวุดแลนด์ ประเทศสิงคโปร์ ส่วนชื่อ "สายชายฝั่งทะเลตะวันตก" ได้มากจากการที่ทางรถไฟตัดผ่านรัฐต่าง ๆ ริมชายฝั่งทะเลตะวันตกของมาเลเซีย สถานีรถไฟหลักที่สำคัญ ได้แก่ สถานีรถไฟเซ็นทรัลกัวลาลัมเปอร์ในกัวลาลัมเปอร์, สถานีรถไฟบัตเตอร์เวอร์ธในรัฐปีนัง และสถานีรถไฟเกมัส รัฐเนอเกอรีเซิมบีลัน ซึ่งสามารถเชื่อมต่อกับรถไฟสายชายฝั่งทะเลตะวันออกได้
ทางรถไฟสายนี้ เปิดใช้งานครั้งแรกเมื่อวันที่ 1 มิถุนายน ค.ศ. 1885
วัดโบสถ์ (อำเภออินทร์บุรี)

สำหรับวัดโบสถ์แห่งอื่น ดูที่ วัดโบสถ์
| วัดโบสถ์ |
| --- | --- |

ที่ตั้ง: ตำบลอินทร์บุรี อำเภออินทร์บุรี จังหวัดสิงห์บุรี
ประเภท: พระอารามหลวงชั้นตรีชนิดสามัญ
นิกาย: ธรรมยุติกนิกาย
 สถานีย่อยพระพุทธศาสนา
วัดโบสถ์ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ริมฝั่งแม่น้ำเจ้าพระยา ในตำบลอินทร์บุรี อำเภออินทร์บุรี จังหวัดสิงห์บุรี
วัดโบสถ์เป็นวัดที่สร้างมาตั้งแต่สมัยกรุงศรีอยุธยา ต่อมากลายเป็นวัดร้าง จนเมื่อ พ.ศ. 2416 ในรัชสมัยพระบาทสมเด็จพระจุลจอมเกล้าเจ้าอยู่หัว มีพระภิกษุ 3 รูป คือ พระอาจารย์คง พระอาจารย์แผน และพระอาจารย์ต่าย แห่งวัดประยูรวงศาวาส ได้มาถากถางปลูกเป็นกระท่อมผักอยู่บริเวณวัดโบสถ์ ต่อมาชาวบ้านที่อยู่ใกล้วัด คือ ขุนจ่าเมือง (นิล) และอุบาสกคำ เป็นหัวหน้าช่วยกันสร้างกุฏิและศาลาให้เป็นที่พำนักอาศัย ได้รับอนุญาตตั้งวัดเมื่อ พ.ศ. 2416 มีพระอาจารย์คง ปกครองวัดอยู่ได้นาน 4 ปี จึงลาสิกขา เจ้าอาวาสรูปต่อมาคือ พระฉ่ำ โดยขุนจ่าเมืองอินทร์เป็นหัวหน้าบำรุงอุปถัมภ์วัดให้เจริญในด้านการก่อสร้างขึ้นมาระยะหนึ่ง ต่อมาพระอาจารย์เอม ได้ซ่อมแซมเสนาสนะหลายอยาง เช่น กุฏิ ศาลา และอุโบสถ โดยมีพระศักดิ์บุรีนทร์เป็นหัวหน้าในการสร้างพระอุโบสถ แต่เดิมวัดโบสถ์สังกัดคณะสงฆ์มหานิกายภายหลังเปลี่ยนเป็นวัดธรรมยุต
วัดโบสถ์ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2491 และทรงพระกรุณาโปรดเกล้าฯ ให้ยกขึ้นเป็นพระอารามหลวงชั้นตรีชนิดสามัญ เมื่อวันที่ 27 ธันวาคม พ.ศ. 2525 เป็นพระอารามหลวงวัดแรกในจังหวัดสิงห์บุรี
อุโบสถมีงานแกะสลักฝีมือ "ช่างชื่น หัตถโกศล" ภายในประดิษฐาน พระพุทธมงคลนิมิต เป็นพระพุทธรูปปางมารวิชัยบนฐานชุกชี 4 ชั้นสลับฐานสิงห์ เบื้องหน้ามีผ้าทิพย์ปูทอดลงมา ภายในวัดยังมีโรงเรียนวัดโบสถ์ เปิดสอนระดับประถมศึกษา พิพิธภัณฑ์สถานแห่งชาติอินทร์บุรี หอสมุดแห่งชาติ และโรงเรียนพระปริยัติธรรม (โรงเรียนพระภิกษุ สามเณร) เป็นโรงเรียนระดับมัธยมศึกษาตั้งแต่มัธยมศึกษาชั้นที่ 1–6 เป็นสถานศึกษาของสามเณรทั้งทางโลกและทางธรรม
รายนามเจ้าอาวาส

พระอาจารย์คง พ.ศ. 2416
พระฉ่ำ รักษาการ
พระอาจารย์เอม ลาสิขาเมื่อ พ.ศ. 2473
พระครูสังฆบริบาล (อิน) เป็นพระธรรมยุตรูปแรกที่ปกครองวัดมาตั้งแต่ พ.ศ. 2438
พระสิงหบุราจารย์ (ลบ ฐิตาโภ) ปกครองวัดตั้งแต่ พ.ศ. 2447–2497
พระครูธรรมวรานุยุตติ์ (ฟู อาภาคโม) ปกครองวัดตั้งแต่ พ.ศ. 2497–2500
พระเทพสุทธิโมลี (ผึ่ง โรจโน) ปกครองวัดตั้งแต่ พ.ศ. 2500–2525
พระเทพสารเวที (ประยงค์ ปภาโส)
พระครูพิศาลธรรมสิริ (สมภพ จันทรํสี)
วุฒิสวาท อนุมานราชธน

| วุฒิสวาท อนุมานราชธน |
| --- | --- |

เกิด: 8 ตุลาคม พ.ศ. 2473
เสียชีวิต: 23 มกราคม พ.ศ. 2557 (83 ปี)
คู่สมรส: เสริม จารุรัตน์ (หย่า) เอ็ดมันด์ ไครฟฟ์ (หย่า) ญาณิน อนุมานราชธน
บุตร: ลุท วุฒิชัย สวาสดิ์วดี อนุมานราชธน
บิดามารดา: พระเจ้าบรมวงศ์เธอ กรมหลวงสิงหวิกรมเกรียงไกร หม่อมประพันธ์ วุฒิชัย ณ อยุธยา
วุฒิสวาท อนุมานราชธน (ฐานันดรศักดิ์เดิม: หม่อมเจ้าวุฒิสวาท วุฒิชัย; 8 ตุลาคม พ.ศ. 2473 - 23 มกราคม พ.ศ. 2557) เป็นพระธิดาในพระเจ้าบรมวงศ์เธอ กรมหลวงสิงหวิกรมเกรียงไกร ประสูติแต่หม่อมประพันธ์ วุฒิชัย ณ อยุธยา (สกุลเดิม ชะตารุ่ง) มีเชษฐา เชษฐภคินี และ กนิษฐา ร่วมพระบิดามารดา คือ หม่อมเจ้าไกรสิงห์ วุฒิชัย, วุฒิเฉลิม วุฒิชัย และวุฒิวิฑู พี.เทอเสน
หม่อมเจ้าวุฒิสวาททรงลาออกจากฐานันดรศักดิ์เมื่อวันที่ 8 กรกฎาคม พ.ศ. 2500 เพื่อสมรสกับพลตำรวจเอกเสริม จารุรัตน์ ต่อมาหย่า และสมรสใหม่กับเอ็ดมันด์ ไครฟฟ์ และญาณิน อนุมานราชธน ตามลำดับโดยมีบุตรและธิดาจากการสมรสครั้งที่สองและสามอย่างละหนึ่งคนคือลุท ไครฟฟ์ วุฒิชัย และสวาสดิ์วดี อนุมานราชธน
ท่านหญิงวุฒิสวาท อนุมานราชธน ถึงชีพิตักษัยเมื่อวันที่ 23 มกราคม พ.ศ. 2557 สิริชันษา 83 ปี ศพตั้งบำเพ็ญพระกุศลที่วัดธาตุทอง พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานเพลิงศพวุฒิสวาท อนุมานราชธน ณ เมรุหน้า วัดธาตุทอง เขตวัฒนา กรุงเทพมหานคร เมื่อที่ 4 พฤษภาคม พ.ศ. 2557 เวลา 17.00 น.
สนามกระจายระยะใกล้

สนามแพร่กระจายระยะใกล้ (Radiating near-field)
สนามแพร่กระจายระยะใกล้
คือ  บริเวณสนามของสายอากาศที่อยู่ระหว่างบริเวณของสนารีแอคทีฟระยะใกล้กับบริเวณสนามระยะไกล โดยมีสนามที่กระจายอยู่เป็นส่วนใหญ่ และ การกระจายของสนามตามมุมต่างๆนั้น แปรผันตามระยะทางจากสายอากาศ เมื่อสายอากาศมีขนาดเล็กเมื่อเทียบกับความยาวคลื่น สนามในบริเวณนี้อาจไม่เกิดขึ้น ในบริเวณนี้จะมีระยะทาง 0.62D3/l < R < 2D2/l
สหัส พินทุเสนีย์

| สหัส พินทุเสนีย์ม> ป.ช., ม.ว.ม. |
| --- | --- |


รองประธานวุฒิสภาไทย คนที่ 2
ดำรงตำแหน่ง 9 มีนาคม พ.ศ. 2545 – 21 มีนาคม พ.ศ. 2549  (4 ปี 12 วัน)
ก่อนหน้า: บุญทัน ดอกไธสง
ถัดไป: ทัศนา บุญทอง
 
ข้อมูลส่วนบุคคล
เกิด: 2 มิถุนายน พ.ศ. 2480
เสียชีวิต: 5 ตุลาคม พ.ศ. 2553 (73 ปี)
ศาสนา: พุทธ
คู่สมรส: พวงเพชร พินทุเสนีย์

นายสหัส พินทุเสนีย์ เป็นอดีตรองประธานวุฒิสภา คนที่ 2 อดีตสมาชิกวุฒิสภาจังหวัดสระแก้ว และอดีตผู้ว่าราชการจังหวัดลำปาง
ประวัติ

สหัส พินทุเสนีย์ เกิดวันที่ 2 มิถุนายน พ.ศ. 2480 จบการศึกษาระดับมัธยมศึกษา จากโรงเรียนเตรียมอุดมศึกษา และระดับปริญญาตรีรัฐศาสตร์บัณฑิต จากจุฬาลงกรณ์มหาวิทยาลัย  ด้านชีวิตครอบครัว นายสหัส สมรสกับ นางพวงเพชร (ภูงามเงิน) พินทุเสนีย์ โดยมีบุตรและธิดาร่วมกันทั้งสิ้นห้าคน ได้แก่ นางสาวสตพิสิฐ พินทุเสนีย์, นางสาวสสิพัชร พินทุเสนีย์, นางพัชรวลัย พินทุเสนีย์, นายปฐมพงษ์ พินทุเสนีย์ (ถึงแก่อนิจกรรม) และ นาย รัชตะพงษ์ พินทุเสนีย์
การทำงาน

สหัส พินทุเสนีย์ เริ่มรับราชการในกระทรวงมหาดไทย ในตำแหน่งปลัดอำเภอ ต่อมาได้เจริญก้าวหน้าในหน้าที่ราชการ เคยดำรงตำแหน่งนายอำเภอ ปลัดจังหวัด และเป็นผู้ว่าราชการจังหวัดแม่ฮ่องสอน และผู้ว่าราชการจังหวัดลำปาง
หลังจากเกษียณอายุราชการได้ลงสมัครรับเลือกตั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาตามรัฐธรรมนูญ พ.ศ. 2540 โดยได้รับเลือกตั้งเป็นสมาชิกวุฒิสภาจังหวัดสระแก้ว จากนั้นเมื่อวันที่ 5 มีนาคม พ.ศ. 2547 ได้รับเลือกตั้งให้เป็นรองประธานวุฒิสภา คนที่ 2
ถึงแก่อนิจกรรม

นายสหัส เสียชีวิตด้วยโรคมะเร็งทางเดินอาหาร เมื่อวันที่ 5 ตุลาคม พ.ศ. 2553 รวมอายุ 73 ปี
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2520 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2510 –  เหรียญราชการชายแดน (ช.ด.)
พ.ศ. 2528 –  เหรียญจักรพรรดิมาลา (ร.จ.พ.)
พ.ศ. 2526 –  เหรียญลูกเสือสดุดี ชั้นที่ 1
สะพานผ่านฟ้าลีลาศ

| สะพานผ่านฟ้าลีลาศ |
| --- | --- |

เส้นทาง: ถนนราชดำเนินกลาง และถนนราชดำเนินนอก
ข้าม: คลองรอบกรุง
ที่ตั้ง: แขวงบ้านพานถม และแขวงบวรนิเวศ เขตพระนคร และแขวงบ้านบาตร เขตป้อมปราบศัตรูพ่าย กรุงเทพมหานคร
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานคนเดิน
ท้ายน้ำ: สะพานสมมตอมรมารค
ข้อมูลจำเพาะ
ประเภท: สะพานแบบโค้ง
ทางเดิน: 2
จำนวนตอม่อ: 2
 ทางแยก
ชื่ออักษรไทย: ผ่านฟ้าลีลาศ
ชื่ออักษรโรมัน: Phan Fa Lilat
รหัสทางแยก: N004
ทิศทางการจราจร
↑: ถนนราชดำเนินนอก » แยก จปร.
↗: ถนนนครสวรรค์ » แยกจักรพรรดิพงษ์
→: ถนนหลานหลวง » แยกหลานหลวง
↓: ถนนดำรงรักษ์ » สะพานมหาดไทยอุทิศ
↙: ถนนราชดำเนินกลาง » สะพานผ่านฟ้าลีลาศ, แยกป้อมมหากาฬ
↖: ถนนปรินายก » วัดปรินายกวรวิหาร
  

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานผ่านฟ้าลีลาศ
ขึ้นเมื่อ: 18 มีนาคม พ.ศ. 2518
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000032
 
 
 
ที่ตั้ง

สะพานผ่านฟ้าลีลาศ เป็นสะพานข้ามคลองรอบกรุง ตอนที่เรียกว่าคลองบางลำพู เชื่อมถนนราชดำเนินกลางและถนนราชดำเนินนอก บริเวณใกล้กับป้อมมหากาฬ ในพื้นที่เขตพระนครและเขตป้อมปราบศัตรูพ่าย กรุงเทพมหานคร
สะพานผ่านฟ้าลีลาศสร้างในปีใดไม่ปรากฏหลักฐาน แต่สันนิษฐานว่าน่าจะสร้างพร้อมกับถนน  เดิมเป็นสะพานโครงเหล็ก ต่อมาพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างสะพานใหม่ให้มีลักษณะใหม่และงดงามขึ้น และพระราชทานนามว่าสะพานผ่านฟ้าลีลาศ แม้ในสมัยต่อมาจะมีการปรับปรุงขยายสะพานผ่านฟ้าลีลาศอีกหลายครั้ง เพื่อรองรับกับจำนวนยวดยานพาหนะที่สัญจรผ่านไปมา แต่ก็ยังรักษาลักษณะศิลปกรรมเดิมไว้ให้มากที่สุด สะพานผ่านฟ้าลีลาศเป็นสะพานที่สวยงาม ปลายสะพานทั้ง 2 ฝั่งมีเสาหินอ่อนประดับด้วยเครื่องสำริดและมีลวดลายสลักที่เสาหินอ่อน มีลักษณะงดงามมาก
เดิมบริเวณสะพานผ่านฟ้าลีลาศยังเคยเป็นที่ทำการสอนของ มหาวิทยาลัยธรรมศาสตร์ ในปี พ.ศ. 2477 ถึง 2479 บริเวณตึกโรงเรียนกฎหมายเดิม
ดูเพิ่ม

สะพานผ่านพิภพลีลา
วัลลภ ปิยะมโนธรรม

ศาสตราจารย์ ดร.วัลลภ ปิยะมโนธรรม นักจิตวิทยาและที่ปรึกษาโครงการศูนย์ให้คำปรึกษาและพัฒนาศักยภาพมนุษย์ มหาวิทยาลัยศรีนครินทรวิโรฒ มักได้รับการวิพากษ์วิจารณ์ในแง่ของความไม่เห็นด้วยกับแนวความคิดและวิธีการบำบัดปัญหาทางจิตกรณีต่าง ๆ โดยเฉพาะ กลุ่มคนรักร่วมเพศ ที่เขา มีความเห็นว่า พฤติกรรมรักร่วมเพศนั้นมีสาเหตุมาจากการเลี้ยงดู ไม่ใช่พันธุกรรม และสามารถรักษาให้หายขาดได้
ประวัติ

ศาสตราจารย์ ดร.วัลลภ ปิยะมโนธรรม จบการศึกษาจากโรงเรียนสวนกุหลาบวิทยาลัย จบการศึกษาระดับปริญญาตรีทางจิตวิทยา จากมหาวิทยาลัยซานฟรานซิสโก สหรัฐอเมริกา จบการศึกษาระดับปริญญาโทจิตวิทยาการศึกษา จาก มหาวิทยาลัยบอสตัน สหรัฐอเมริกา และจบการศึกษาระดับปริญญาเอกจิตวิทยาคลินิก จาก มหาวิทยาลัยบอสตัน สหรัฐอเมริกาและปริญญาเอกจิตวิทยาการให้คำปรึกษา มหาวิทยาลัยศรีนครินทรวิโรฒ
ศาสตราจารย์ ดร.วัลลภ ปิยะมโนธรรม เป็นที่รู้จักกันดีจากบทบาทที่เป็นนักจิตวิทยา ที่ให้ความเห็นต่อสังคมในประเด็นต่าง ๆ ในแง่ของจิตวิทยา เป็นวิทยากรให้ความรู้และที่ปรึกษาเกี่ยวกับจิตวิทยาในสื่อและในโอกาสต่าง ๆ อดีตอาจารย์ประจำคณะศึกษาศาสตร์ มหาวิทยาลัยศรีนครินทร์วิโรฒ และหัวหน้าศูนย์ให้คำปรึกษาสุขภาพจิต มหาวิทยาลัยศรีนครินทรวิโรฒ จนเกษียณอายุราชการ
ผลงานที่สำคัญ

เคยจัดรายการพลังจิตที่ 5 สยามหัวเราะ ปัจจุบัน (2552) ทำรายการคุยกับนักจิตวิทยา,ครองรักครองเพศ ทางทีวีดาวเทียม mvtv5, 2554 คุยกับดร.วัลลภ ทุกวันอังคาร,พุธ mvtv inews:ยังไม่มี รอเพิ่มเติมข้อมูล
ริเริ่มจัดโปรแกรม "หัวเราะบำบัด"
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2544 –  เหรียญจักรพรรดิมาลา (ร.จ.พ.)
วัลลภ ตังคณานุรักษ์

| วัลลภ ตังคณานุรักษ์ม> ป.ช., ม.ว.ม. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
 
ข้อมูลส่วนบุคคล
เกิด: 1 ตุลาคม พ.ศ. 2498 (68 ปี) อำเภอศีขรภูมิ จังหวัดสุรินทร์ ประเทศไทย

วัลลภ ตังคณานุรักษ์ หรือ ครูหยุย เป็นนักพัฒนาสังคมชาวไทย ได้รับการสรรหาเป็นสมาชิกวุฒิสภาไทย ชุดที่ 12 และเป็นที่รู้จักในฐานะกรรมการเลขาธิการ มูลนิธิสร้างสรรค์เด็ก
ประวัติ

วัลลภ ตังคณานุรักษ์ เกิดเมื่อวันที่ 1 ตุลาคม พ.ศ. 2498 ที่ตำบลแตล อำเภอศีขรภูมิ จังหวัดสุรินทร์ จบการศึกษาชั้นมัธยมศึกษาตอนต้น จากโรงเรียนสุรวิทยาคาร จังหวัดสุรินทร์ ระดับมัธยมศึกษาตอนปลาย จากโรงเรียนสิรินธร จังหวัดสุรินทร์ และปริญญาครุศาสตรบัณฑิต จากคณะครุศาสตร์ จุฬาลงกรณ์มหาวิทยาลัย
วัลลภ ได้รับปริญญามหาบัณฑิตกิตติมศักดิ์ จากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
การทำงาน

วัลลภ ตังคณานุรักษ์ เป็นครูที่โรงเรียนหมู่บ้านเด็ก จังหวัดกาญจนบุรี เมื่อปี 2523 เป็นหัวหน้าโครงการศูนย์เด็กก่อสร้าง มูลนิธิเด็ก ปี 2526 และผู้จัดการมูลนิธิเด็กอ่อนในสลัมฯ ปี 2527
วัลลภ ได้ก่อตั้งมูลนิธิสร้างสรรค์เด็ก ขึ้นในปี 2529 และเขาทำหน้าที่เลขาธิการมูลนิธิ มีบทบาทในการอุปการะช่วยเหลือเด็กและ เยาวชนที่ค่อนข้างมีพื้นฐานยากลำบาก นอกจากนั้นเขายังเป็นอาจารย์พิเศษให้กับจุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยมหิดล มหาวิทยาลัยสุโขทัยธรรมาธิราช และมหาวิทยาลัยอัสสัมชัญ
วัลลภ ได้รับแต่งตั้งเป็นสภานิติบัญญัติแห่งชาติ ในปี 2549 และเป็น ประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการ สภานิติบัญญํติแห่งชาติชุดดังกล่าว ต่อมาได้รับแต่งตั้งเป็นสมาชิกวุฒิสภา ในปี 2562 และเป็นประธานคณะกรรมาธิการการการพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สายชล

เพลงสายชล เป็นเพลงที่ต้นฉบับ ขับร้อง และประพันธ์คำร้องโดยจันทนีย์ อูนากูล ทำนองประพันธ์โดย ไชย ณ ศีลวันต์ (บุตรชายของนายเชาวน์ ณ ศีลวันต์)   เมื่อพ.ศ. 2522 แต่บันทึกเสียงและวางจำหน่ายในพ.ศ. 2524 ในอัลบั้มชื่อชุด “สายชล” (อีเอ็มไอ) ซึ่งได้รับแผ่นเสียงทองคำพระราชทาน ในฐานะอัลบั้มที่ทำยอดขายสูงสุดประจำปี พ.ศ. 2525
เพลงสายชล มีผู้นำไปบันทึกเสียงทั้งร้องและบรรเลงทั้งหมด 20 เวอร์ชัน รวมทั้งจันทนีย์ อูนากูลที่นำมาร้องบันทึกเสียงใหม่ในอัลบั้มชุด "คิดถึงบ้างไหม?" พ.ศ. 2548 และชุด "Memories" พ.ศ. 2551 เก็บถาวร 2008-09-24 ที่ เวย์แบ็กแมชชีน ด้วย
คำร้อง: จันทนีย์ (อูนากูล) พงศ์ประยูร
ทำนอง: ไชย ณ ศีลวันต์
แหล่งข้อมูลอื่น

เว็บทางการ ผลงานเพลง และวรรณกรรม ของจันทนีย์ (อูนากูล) พงศ์ประยูร เก็บถาวร 2008-12-04 ที่ เวย์แบ็กแมชชีน
เนื้อร้องเพลงสายชล เก็บถาวร 2008-10-01 ที่ เวย์แบ็กแมชชีน
ฟังเพลงสายชล เก็บถาวร 2016-03-04 ที่ เวย์แบ็กแมชชีน
ฟัง MIDI เพลงสายชล
Memories : ความทรงจำที่แสนไพเราะของ "จันทนีย์ (อูนากูล)"[ลิงก์เสีย]
วัดหนองหมูใต้

| วัดหนองหมูใต้ |
| --- | --- |

ชื่อสามัญ: วัดหนองหมูใต้ (Wat Hnong Moo Tai)
ที่ตั้ง: เลขที่ 74 หมู่ 2 ตำบลหนองหมู อำเภอวิหารแดง จังหวัดสระบุรี 18150 โทรศัพท์:	0-3635-3192
ประเภท: วัดราษฎร์
นิกาย: มหานิกาย (เถรวาท)
พระประธาน: ปรางสมาธิ
เจ้าอาวาส: พระวิบูลย์ธรรมขันธ์
 สถานีย่อยพระพุทธศาสนา
วัดหนองหมูใต้ ตั้งอยู่เลขที่ 74 บ้านหนองหมูใต้ หมู่ที่ 2 ตำบลหนองหมู อำเภอวิหารแดง จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 59 ไร่ 1 งาน 28 ตารางวา โฉนดที่ดินเลขที่ 6429, 6509, 9707
ประวัติความเป็นมาวัดหนองหมูใต้

วัดหนองหมูใต้ตั้งเมื่อ พ.ศ.  2376 เดิมมีชื่อเรียกว่า วัดแก้วสุกรบวรรัศมี และ วัดแก้วสุกรราษฎร์บำรุงกิจ ต่อมาได้เปลี่ยนชื่อตามหมู่บ้านเป็น วัดหนองหมูใต้ พื้นที่ตั้งวัดเป็นที่ราบลุ่มอยู่บนคันคลองหกวาสายบน และพอจะสันนิษฐานได้ว่า ได้จัดตั้งระหว่าง พ.ศ. 2445-2450 วัดนี้ครั้งแรกปลูกสร้างในที่ดินเพียง 4 ไร่เศษ ซึ่งนายจ้อย แซ่โค้ว เป็นผู้ถวายที่ดิน ประชาชนในท้องถิ่นได้ร่วมกันจัดสร้างกฏิเพียง 3 หลัง และอาคารอื่นๆ 2 หลัง เมื่อประมาณ พ.ศ. 2458 ได้มีผู้มีจิตศรัทธาถวายที่ดิน ซึ่งมีอาณาเขตติดต่อกับที่ดินเดิมอีก 50 ไร่ ทางวัดเห็นว่าที่ดินเดิมไม่กว้างขวาง จึงรื้อถอนและย้ายมาปลูกสร้างในที่ดินแปลงใหม่อยู่ห่างจากเดิมประมาณ 80 เมตร และมอบที่ดินเดิมปลูกสร้างอาคารเรียนของโรงเรียนวัดหนองหมูใต้ ในสมัยพระครูจันทรธรรมคุณ เป็นเจ้าอาวาส ได้สร้างอุโบสถ และนายทองต่อ ตาปนานนท์ บริจาคที่ดินสร้างอุโบสถ จำนวน 5 ไร่ โดยจัดงานวางศิลาฤฏษ์ เมื่อวันที่ 30 มกราคม พ.ศ. 2520
ในปี พ.ศ. 2523 ได้กราบบังคมทูลใต้ฝ่าละอองธุลีพระบาท อัญเชิญพระบาทสมเด็จพระเจ้าอยู่หัวฯ และสมเด็จพระนางเจ้าพระบรมราชินีนาถ เสด็จฯ เป็นองค์ประธาน ทรงประกอบพระราชพิธียกช่อฟ้าอุโบสถ ทรงปลูกต้นโพธิ์ ต้นไทร และต้นพิกุล หน้าอุโบสถ เมื่อวันที่ 7 เมษายน พ.ศ. 2523 ได้ขอพระราชทาน พระปรมาภิไธยย่อ ภ.ป.ร. เพื่อพระดิษฐานหน้าบรรณอุโบสถทั้งสองด้าน และได้ประกอบพิธีอัญเชิญขึ้นประดิษฐานที่หน้าบันอุโบสถ เมื่อวันที่ 8 พฤศจิกายน พ.ศ. 2524 ได้รับพระราชทานวิสุงคามสีมา เมื่อวันที่ 7 พฤศจิกายน 2522 เขตวิสุงคามสีมา กว้าง 20 เมตร ยาว 41 เมตร
อาณาเขต

อาณาเขต
ทิศเหนือ จดที่ดินเอกชน  และตำบลหนองสรวง
ทิศใต้	   จดที่ดินเอกชน  และคลองหกวาสายบน
ทิศตะวันออก  จดที่ดินเอกชน  และตำบลบ้านพริก อำเภอบ้านนา จังหวัดนครนายก
ทิศตะวันตก	  จดที่ดินเอกชน  และตำบลหนองสรวง
มีที่ธรณีสงฆ์  จำนวน 2 แปลง เนื้อที่ 300 ไร่ 7 ตารางวา โฉนดที่ดินเลที่ 5995, 5996
การบริหารและการปกครอง

มีเจ้าอาวาสเท่าที่ทราบนามมีดังนี้
พระแพร  พ.ศ. 2452  ถึง พ.ศ. 2462
พระเอี่ยม พ.ศ. 2462  ถึง พ.ศ. 2465
พระผัน   พ.ศ. 2465  ถึง  พ.ศ. 2471
พระสังข์  พ.ศ. 2471  ถึง พ.ศ. 2475
พระพ่วง  พ.ศ. 2475  ถึง พ.ศ. 2478
พระชื้น   พ.ศ. 2478  ถึง พ.ศ. 2482
พระวิบูลย์คณานุสรณ์  พ.ศ. 2482 ถึง พ.ศ. 2484
พระครูวรเขตพิศาล   พ.ศ. 2484  ถึง พ.ศ. 2491
พระวิจารย์พัฒโนวาท  พ.ศ.2491  ถึง พ.ศ. 2507
พระจันทรธรรมคุณ    พ.ศ. 2508  ถึง พ.ศ. 2528
พระวิบูลย์ธรรมขันธ์   พ.ศ. 2529  ถึง ปัจจุบัน
เสนาสนะ

ประกอบด้วย
อุโบสถ กว้าง 7.50 เมตร ยาว 25.25 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก
หอสวดมนต์ กว้าง 14.85 เมตร ยาว 23.04 เมตร สร้างเมื่อ พ.ศ. 2513 เป็นอาคารคอนกรีตเสริมเหล็ก
กุฏิสงฆ์ ด้านทิศใต้ กว้าง 5.90 เมตร ยาว 14.80 เมตร สร้างเมื่อ พ.ศ. 2514 เป็นอาคารไม้ ด้านทิศเหนือ กว้าง 5.90 เมตร ยาว 14.80 เมตร สร้างเมื่อ พ.ศ. 2514 เป็นอาคารไม้
วิหาร กว้าง 7.30 เมตร ยาว 9.10 เมตร เป็นอาคารคอนกรีตเสริมเหล็ก สร้างเมื่อ พ.ศ. 2536
ศาลาบำเพ็ญกุศล จำนวน 1 หลัง  สร้างด้วยคอนกรีตเสริมเหล็ก
อาคารมูลนิธิฯ ขนาดกว้าง 18 เมตร ยาว 24 เมตร สร้างเมื่อ พ.ศ. 2529 เป็นอาคารคอนกรีตเสริมเหล็ก
ซุ้มประตูวัด ขนาดกว้าง 1.55 เมตร ยาว 7.50 เมตร สร้างเมื่อ พ.ศ. 2533
นอกจากนี้มีหอระฆัง 1 หลัง สร้างเมื่อ พ.ศ. 2540 เมรุ ขนาดกว้าง 9.10 เมตร ยาว 16.20 เมตร สร้างเมื่อ พ.ศ. 2530
ปูชณียวัตถุ

มีพระประธานประจำอุโบสถปรางสมาธิ ปูชณียวัตถุอื่นๆ พระพุทธชินราชจำลอง ประดิษฐานในอุโบสถ 1 องค์ พระพุทธรูปประดิษฐานในอุโบสถ ขนาดหน้าตักกว้าง 3.30 ศอก 1 องค์ พระพุทธรูปประดิษฐานในวิหาร ขนาดหน้าตักกว้าง 2.74 ศอก 1 องค์
สเปซนาซ

หน่วยสเปซนาซเตรียมตัวในภารกิจในอัฟกานิสถานปี 1988
สเปซนาซ (รัสเซีย: Спецназ) มาจากการสนธิคำในภาษารัสเซียสองคำ คือ สเปซซีอาลโนโก กับคำว่า นาซนาเชนียา หมายถึง หน่วยปฏิบัติการพิเศษหรือหน่วยรบพิเศษ ของรัฐในอดีตสหภาพโซเวียตและประเทศรัสเซีย
สามารถจำแนกจากภารกิจหลักร่วมกับต้นสังกัดได้คร่าว ๆ ดังนี้ คือ
หน่วยสเปซนาซทางการทหาร ไม่ว่าจะเป็นการแทรกซึมเข้าไปสอดแนมหาข่าวกรองทางทหาร หรือ ทำการก่อวินาศกรรมภายนอกประเทศ ทั้งในยามสงบ และในยามสงครามซึ่งมียุทธวิธีในการรบที่เน้นในการรบนอกแบบ หรือ สงครามกองโจรเป็นหลัก หน่วยรบพิเศษพวกนี้จะเป็นหน่วยรบพิเศษทางการทหาร ซึ่งสังกัดกระทรวงกลาโหม หรือ กองกำลังพิทักษ์ชายแดน (FPS) ยกตัวอย่างเช่น กองพลน้อยองครักษ์ปฏิบัติการพิเศษ(อิสระ)ที่ 16 , หน่วยเดลฟิน, หน่วยปฏิบัติการป้องกันการโจมตีใต้น้ำ (PDSS) ของกองทัพเรือรัสเซีย, กองพลน้อยองครักษ์ปฏิบัติการพิเศษแยกที่ 45 ของ กองกำลังส่งทางอากาศ ส่วนหน่วยรบพิเศษที่ทำหน้าที่ป้องกันการก่อวินาศกรรมตามฐานขีปนาวุธทางยุทธศาสตร์ (RVSN) ของกองทัพรัสเซียก็ จะได้แก่กองพันป้องกันการก่อวินาศกรรมที่ 1790 (OB PDB) สังกัดกองบัญชาการหน่วยขีปนาวุธทางยุทธศาสตร์
หน่วยสเปซนาซที่รับผิดชอบด้านความมั่นคงภายใน หรือภัยก่อการร้าย, ภัยจากการจับเป็นตัวประกัน และภัยจากอาชญากรรมต่าง ๆ รวมทั้งการควบคุมฝูงชน และการปราบปรามจลาจล. หน่วยปฏิบัติการพิเศษเหล่านี้จะสังกัดหน่วยงานความมั่นคงภายใน เช่น สำนักรักษาความมั่นคงภายใน (FSB), กรมตำรวจ , กองกำลังภายใน (Internal Troops) ของกระทรวงมหาดไทยหรือกระทรวงยุติธรรม. ยกตัวอย่างเช่น กลุ่มอัลฟา, กองกำลังอาม่อน, หน่วยปฏิบัติการพิเศษเคลื่อนที่เร็ว (SOBR), กองพลอิสระทหารราบยานยนตร์ปฏิบัติการพิเศษ (ODON), หน่วยเฟเคล, หน่วยวิเทียส,วึมเปล ฯลฯ. ส่วนหน่วยรบพิเศษที่ทำหน้าที่ปราบปรามอาชญากรรมทางเศรษฐกิจ การค้าขายสินค้าเถื่อน และการเลี่ยงภาษี จะเป็นหน้าที่ของหน่วยปฏิบัติการพิเศษของตำรวจสรรพากร (Police Tax)
หน่วยสเปซนาซ ที่มีหน้าที่เฉพาะเจาะจงเป็นพิเศษ เช่น การรับผิดชอบต่อความปลอดภัยของประธานาธิบดี และคณะรัฐมนตรี ตลอดจนผู้บริหารหน่วยงานของรัฐระดับสูง หน่วยปฏิบัติการพิเศษเหล่านี้จะสังกัด สำนักรักษาความปลอดภัยกลาง (FSO) ซึ่งได้แก่ หน่วยรักษาความปลอดภัยประจำตัวประธานาธิบดี (PBS)